**Všeobecné pokyny (určené zamestnancom, deťom, žiakom a ostatným návštevníkom školy alebo školského zariadenia) pri manipulácii s materiálom podozrivým z kontaminácie nebezpečnou látkou:**

* Ak ide o poštovú zásielku – platí zásada neotvárať ju;
* S podozrivým predmetom fyzicky nemanipulovať;
* Predmet zakryť dostupným materiálom;
* Opustiť miestnosť a vykonať opatrenia na zabránenie kontaktu ďalších ľudí s podozrivou zásielkou;
* Splniť oznamovaciu povinnosť
	+ Tiesňové číslo polície 158 alebo koordinačné stredisko Integrovaného záchranného systému na telefónnom čísle 112;
	+ obec, na území ktorej sa škola alebo školské zariadenia nachádzajú ;
	+ zriaďovateľa školy alebo školského zariadenia,
	+ regionálny úrad školskej správy.
* Spolupracovať so zasahujúcimi zložkami integrovaného záchranného systému *(dôležité je poskytnúť informácie o tom, ktoré osoby mali možnosť prísť do styku s podozrivým materiálom)*

**Všeobecné pokyny (určené zamestnancom, deťom, žiakom a ostatným návštevníkom školy alebo školského zariadenia) po otvorení podozrivej poštovej zásielky:**

* Ak je obsahom zásielky kryštalická látka (prášok), túto látku nemožno po jej vysypaní utierať, ani sa jej pokúšať zbaviť inými spôsobmi;
* Opustiť miestnosť a vykonať opatrenia na zabránenie kontaktu ďalších ľudí s podozrivou zásielkou;
* Umyť si ruky a ostatné zasiahnuté časti tela vodou a mydlom; Ak je to možné, čo najskôr sa osprchovať s využitím mydla (nepoužívať žiadne iné dezinfekčné prostriedky)
* Splniť oznamovaciu povinnosť
	+ Tiesňové číslo polície 158 alebo koordinačné stredisko Integrovaného záchranného systému na telefónnom čísle 112;
	+ obec, na území ktorej sa škola alebo školské zariadenia nachádzajú ;
	+ zriaďovateľa školy alebo školského zariadenia,
	+ regionálny úrad školskej správy
* Vyzliecť kontaminovaný odev a uložiť ho do obalu na to určeného;
* Spolupracovať so zasahujúcimi záchrannými zložkami *(dôležité je poskytnúť informácie o tom, ktoré osoby mali možnosť prísť do styku s podozrivým materiálom)*

**Charakteristické identifikačné znaky materiálov a zásielok podozrivých z kontaminácie nebezpečnou látkou:**

* veľa známok na obálke;
* gramatické chyby;
* nesprávne uvedený adresát;
* olejové alebo farebné škvrny na povrchu predmetu;
* zapáchajúci obsah zásielky;
* neuvedená adresa odosielateľa;
* vyššia hmotnosť zásielky;
* tvarovo nesúmerná zásielka;
* veľa zabezpečovacieho materiálu na zásielke (ako napr. lepiace pásky);